Kjerstin Braathen , forstjóri norska bankans DNB , svaraði spurningum um Samherjamálið í gær . Forstjóri DNB , stærsta banka Noregs , Kjerstin Braathen , svaraði í gær spurningum um Samherja-málið í fyrsta skipti síðan málið komst í hámæli fjölmiðla í síðustu viku . Braathen segist líta málið alvarlegum augum í viðtali við norska dagblaðið Dagens Næringsliv . Hún segir DNB ekki liggja undir grun í málinu en útilokar þó ekki að bankinn kunni að hafa verið misnotaður . RÚV vakti fyrst athygli á þessu . Bankinn hefur verið í kastljósi norskra fjölmiðla síðan ásakanir á hendum Samherja birtust opinberlega í umfjöllun Kveiks og Stundarinnar . Málið hefur verið kalla stærsta peningaþvættishneyksli í sögu norsku þjóðarinnar og í gær skoraði fjármálaráðherra Noregs á stjórnendur bankans að leggja öll spil á borðið og kallaði eftir að málið yrði rannsakað ofan í kjölinn . Samherja-skjölin sýna að Samherji millifærði af reikning sínum hjá DNB greiðslur sem taldar eru hafa verið mútur til namibískra stjórnmálamanna . Braathen neitað að tjá sig um mál Samherja og viðskipti félagsins , en hét fullri aðstoð bankans við rannsókn málsins .